Source: https://web0.nepszava.hu/1045973_torvenyt-sert-a-hajlektalanrendelet
Timestamp: 2020-07-09 08:59:58+00:00

Document:
Népszava Törvényt sért a hajléktalanrendelet
Törvényt sért a hajléktalanrendelet
2015.01.22. 06:11
Tegnap átadták a felújított hajléktalanszállót Békésen FOTÓ: MTI/ROSTA TIBOR
Törvénysértő a hajléktalanok "életvitelszerű közterületi tartózkodását" jogellenesnek minősítő fővárosi közgyűlési rendelet egyik mellékletének több pontja, amelyekben a kerületi tulajdonú közterületeket sorolják fel - derült ki a Magyar Közlöny keddi számában megjelent kúriai határozatból. Érdemi változást azonban nem hoz: az otthontalanok vegzálása tovább folytatódik.
A Kúria indoklása szerint mivel a szóban forgó melléklet a szabálysértési törvény felhatalmazásán alapul, ezért csak annak keretei között állapíthat meg szabályokat. Ám a melléklet legtöbb pontjában a Kúria olyan elemeket fedezett fel, amelyekkel az adott kerületi önkormányzat javaslata törvénysértést előidézve túllépett a szabálysértési törvényben foglalt felhatalmazáson.
Az indoklás szerint számos közterület esetén nem állapítható meg, hogy milyen védett érték miatt jelölték azokat ki, pedig a szabályozásból minden kizárt közterületnél egyértelműen ki kell derülnie a védett közérdek mibenlétének, ezért a szabálysértési törvény felhatalmazásának kereteit meghaladja az az önkormányzati rendeleti rendelkezés, amely az önkormányzat illetékességi területének egészéről, vagy annak jelentős, összefüggő területeiről kizárja a hajléktalanokat. A kizárttá tett közterület lehatárolásának mindig egyértelműnek kell lennie - tették hozzá.
A Kúria által kifogásolt tíz pontban a II., a IV., a IX., a X., a XIII., a XIV., a XVI., a XVII., a XXI., és a XXII. kerület javaslatai szerepelnek, a hatályban hagyott négy pontban pedig a VI., a XI., a XVIII. és a XX. kerület által megjelölt közterületek vannak. A határozat szerint a törvényellenesnek minősített pontokat május 31-ével megsemmisítik. Tegnap a főpolgármesteri hivatal az MTI megkeresésére jelezte: a főváros tiszteletben tartja a Kúria döntését, de a kerületeknek kell változtatniuk.
Mint ismert, a Fővárosi Közgyűlés 2013. november 14-i ülésén fogadta el azt a rendeletet, amelyben kijelölték azokat a területeket, ahol szabálysértésnek minősül az életvitelszerű közterületi tartózkodás, a rendelet első pontjában a főváros által kijelölt, a másodikban a kerületi területeket határozták meg. A Kúria egy korábbi döntésével az 1. melléklet egy pontját már megsemmisítette, ám azt a közgyűlés nem sokkal később úgy módosította, hogy konkrétan megnevezték azokat a területeket, ahol "az életvitelszerűen megvalósuló közterületi tartózkodás" jogellenesnek minősül.
Kérdés, vajon a Kúria mostani döntésével valamelyest mérséklődhet-e az otthontalanok kormányzati üldöztetése. Kispál Sándor, A Város Mindenkiért csoport koordinátora szerint a határozat mindenképp változtatásra kötelezi a kerületeket, ezáltal jelentősen csökkenhetnek azok a területek, ahol büntethető a hajléktalanság, ám érdemeben nem fog változtatni a hajléktalanok helyzetén, az utcán élők a kormányzat részéről továbbra is kriminalizálva lesznek.
Munkához segítené a hajléktalanokat
Nagy-Korsa Judit, az Együtt miskolci önkormányzati képviselője egy városi hajléktalanszállón tartott képviselői fogadóóráján bejelentette, hogy elindítja a szolidaritaserted.hupont.hu honlapot, amelyen fedél nélküliek kereshetnek állást, fotóval, önéletrajzzal a szakmájuk feltüntetésével. Emellett a weblapra érkezhetnének a felajánlások azok számára, akiknek szükségük van valamire; nemcsak munkára, hanem akár cipőre, meleg ruhára, takaróra - olvasható a lapunknak megküldött tájékoztatóban.
Kiemelt cél, hogy a honlap segítségével egymásra találnának a munkát keresők a munkát kínálókkal. A képviselő lapunknak elmondta: a városi hajléktalanszálló könyvtárában vannak számítógépek, amelyekhez a munkát keresők - igaz, korlátozva - hozzáférhetnek. A kezdeményezés még gyerekcipőben jár, az ötletek megvalósításához támogatókat, önkénteseket keresnek.
Kúria rendelet hajléktalanok közterületek
79 hajléktalant állítottak elő a fővárosbanTelve vannak a melegedők A hómunkások bekerültek a NAV célkeresztjébeAlig van hely a hajléktalanszállókonMunka fedél nélkülieknekVálaszol: Kispál Sándor, A Város Mindenkié csoport koordinátora
Orbán vejéé a keszthelyi kikötő
2015.01.22. 06:05
Orbán Ráhel és férje, Tiborcz István egy korábbi felvételen. FOTÓ: Népszava
Nem mindennapi karácsonyi ajándékot tudhat magáénak Orbán Viktor veje: Tiborcz Istváné és üzlettársaié lett ugyanis többszáz millió forintért a keszthelyi kikötő és annak ingatlanai – derítette ki az Átlátszó. A vevő cég tavaly júniusban, hárommillió forint törzstőkével alakult, két hónappal a kikötővásárlás előtt a társaság részben a Tiborcz tulajdonolta Green Investments Kft.-é, valamint öt további üzleti vállalkozásé lett.
A fideszes többségű önkormányzat december 23-án – egy győzelmi jelentésnek is beillő közleményben – tudatta, hogy “nyereséggel értékesítette a város a kikötő-üzemeltető cégét”, a veszteséges, korábban az önkormányzat 100 százalékos tulajdonában lévő Keszthelyi Yachtkikötő Kft.-t a Nyugati-medence Kikötőfejlesztő Kft.-nek, mivel az “kedvező vételi ajánlatot tett”.
A portál közérdekű adatigénylés után tudta meg az önkormányzattól: a vevő az üzemeltető cégért hétmillió forintot fizetett, de vállalták, hogy az addigi tulajdonos felé fennálló 23 milliós tartozást is kiegyenlítik, illetve az ingatlanok megvásárlása érdekében további 330 milliót tesznek a cégbe. Az ügylettel Tiborczéké lett egy 221 négyzetméteres fürdőház, egy 192 négyzetméteres recepció, egy 102 négyzetméteres bár, és a vitorláskikötő építéséhez kapcsolódó valamennyi vízjogi engedély.
A Nyugati-medence Kikötőfejlesztő Kft. egyik alapítója a PBE Energiamenedzsment Kft., amely Tiborcz egyik üzlettársa, Hamar Endre cége volt, az új vállalkozás egyik ügyvezetője pedig az a Péter Zsolt lett, aki a szintén Tiborcz-érdekeltség Elios Innovatív Zrt.-ben is vezető tisztségviselő. Később Tiborcz egyszemélyes cége, a Green Investments Kft. megvásárolta a PBE-t.
Helyiek szerint Tiborcz a vásárlás előtt többször is megfordult a városban. Ám feltehetőleg még a közvilágítás-fejlesztés kapcsán, amit másik cége, az Elios Investments nyert meg, 404 millióért.
Orbán Viktor Keszthely Orbán Ráhel Tiborcz István
Elképesztő összegért tanul Orbán lánya Perrel fenyeget Orbán Ráhel férjének cégeRáhel tovább álltOrbán Ráhel: férjemmel saját erőből boldogulunkOrbán Ráhel vagyonosodását is vizsgálnák
Átverte az országot - Sosem volt miniszteri biztos
Másfél évig járta miniszteri biztosként az országot és tárgyalt e pozícióban Horváth István, pedig Szekszárd volt polgármesterét senki nem nevezte ki a posztra. A hvg.hu számolt be róla, hogy a kinevezés hiánya ellenére a tárca egyszer sem tiltakozott az ellen, hogy Horváthot miniszteri biztosként azonosítják.
Fazekas Sándor vidékfejlesztési miniszter – az MTI szerint – 2013. február 9-én a VI. Mangalicafesztiválon kérte fel a mezőgazdasági bizottság alelnöki posztját ellátó Horváthot, hogy „miniszteri biztosként felügyelje a sertésprogram végrehajtását”. 2013 februárja és 2014 augusztusa között legalább 12 alkalommal szólalt meg, tűnt fel ebben a minőségben; egyeztetett a sertéstartó gazdákkal, pénzt ígért az érdekképviseleteknek.
Ám Horváthot ténylegesen csak tavaly augusztus 15-én nevezte ki Fazekas - derült ki a miniszter válaszából, melyet az MSZP-s Harangozó Tamás kérdésére adott. Az ellenzéki politikus arról érdeklődött, 2012 januárja óta összesen hány miniszteri biztost és kiket neveztek ki. A hibát a tárca sem tudta megmagyarázni: a portálnak azt írták, az ominózus időszakban Horváth mégsem miniszteri biztos, hanem "miniszteri megbízott" volt, tevékenységét "térítésmentesen látta el". Ám a kormány tagjai és az államtitkárok jogállásáról szóló törvényben "miniszteri megbízott" kifejezés nem szerepel, és a minisztérium szervezeti és működési szabályzatában sincs ilyen poszt. Így arra hivatkoztak, hogy hogy miniszteri megbízottként Horváthnak "volt felhatalmazása szakpolitikai kérdésekben nyilatkozni, állást foglalni".
Horváth 2013. májusában lett ismert, amikor a hvg.hu nyilvánosságra hozott egy hangfelvételt, melyen a trafikpályázatok legfontosabb bírálati szempontját ismerteti: "Az a lényeg, elkötelezett jobboldalinak kell lenni”.
Szekszárd Horváth István miniszteri biztos
2015.01.22. 06:04

References: Kúria 
 Kúria 
 Kúria 
 Kúria 
 Kúria 
 Kúria 

Kúria